Diari Oficial de la Generalitat Valenciana


Sumari del DOGV 5392, del 21-11-2006 (2006/12287)

RESOLUCIÓ de 16 d'octubre de 2006, de la Direcció General d'Energia, per la qual s'atorga a Gas Natural Distribución SDG, SA, autorització administrativa per a la construcció de les instal·lacions corresponents al gasoducte de gas natural en alta pressió B (APB), amb destinació a usos industrials i comercials, situat en el terme municipal de Guadassuar, província de València i s'aprova el projecte d'execució (CBREDE 2005/5/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5392

Data del DOGV
:   21-11-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/12052


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 16 d'octubre de 2006, de la Direcció General d'Energia, per la qual s'atorga a Gas Natural Distribución SDG, SA, autorització administrativa per a la construcció de les instal·lacions corresponents al gasoducte de gas natural en alta pressió B (APB), amb destinació a usos industrials i comercials, situat en el terme municipal de Guadassuar, província de València i s'aprova el projecte d'execució (CBREDE 2005/5/46). [2006/12537]  
Vista la sol·licitud presentada per l'empresa Gas Natural SDG, SA, actualment Gas Natural Distribución SDG, SA, amb domicili a l'efecte de notificacions a València, carrer Gravador Esteve, núm. 14, amb data 2 de febrer de 2005, en el Servici Territorial d'Energia de València, juntament amb el projecte d'execució del Projecte de connexió de gas en APB. Connexió de Gas Natural-Cegas Guadassuar, firmat per l'enginyer industrial, senyor Pablo Benlloch Castelló i visat pel Col·legi Oficial d'Enginyers Industrials de la Comunitat Valenciana, demarcació de València, amb data 18 de gener de 2005, perquè li siga atorgada autorització administrativa i aprovació del projecte d'execució d'instal·lacions per a la construcció de la connexió en APB, al terme municipal de Guadassuar, província de València, amb destinació a usos industrials i comercials.  
Vist que a la vista de la presentació de la sol·licitud i documentació referida, el Servici Territorial d'Energia de València va remetre un ofici amb data 11 de maig de 2005 a la peticionària als efectes aclaridors i d'esmena de determinats aspectes, la qual cosa va portar a efecte per mitjà d'un escrit presentat amb data 15 de juliol de 2005 i va adjuntar un annex al projecte de connexió de gas, visat pel referit Col·legi Oficial amb data 6 de juliol de 2005, com a desenvolupament i complement del que s'havia presentat inicialment.   
Vist que va ser realitzada la informació pública a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València el dia 9 de juny de 2005, en el Diari Oficial de la Generalitat de 14 de juny de 2005 i en els diaris ABC i Levante El Mercantil Valenciano del dia 13 de juny de 2005. Segons consta en l'expedient tramés no han sigut presentades al·legacions a la petició efectuada.  
Vist que, de conformitat amb el que establix l'article 80 del Reial Decret 1434/2002, es va remetre separata del projecte a l'Ajuntament afectat, amb les característiques generals de la instal·lació, a l'efecte d'establir les oportunes condicions tècniques, i no consta en l'expedient resposta respecte d'això, a pesar de la reiteració efectuada pel Servici Territorial d'Energia.   
Vist que Gas Natural Distribución SDG, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud de Gas Natural Distribución SDG, SA, el projecte i l'annex a este presentats, la finalitat que es perseguix amb la construcció d'esta instal·lació és la connexió de gas natural al municipi de Guadassuar.  
Vist que el Servici Territorial d'Energia de València, encarregat de la instrucció de l'expedient de sol·licitud, n'ha emés un informe favorable.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació del territori i el medi ambient.  
Atés que la sol·licitud presentada es troba definida i regulada en el capítol I del títol III i que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol  
I. Atorgar a Gas Natural Distribución SDG, SA, autorització administrativa per a la construcció de les instal·lacions corresponents al gasoducte de gas natural en alta pressió B (APB) . P>16 bar ., per a la connexió al municipi de Guadassuar, província de València.  
La present autorització quedarà sotmesa a les condicions que consten a continuació:  
Primera. La Companyia Gas Natural Distribución SDG, SA, complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació al subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 i articles 26 i 27 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que siga d'aplicació del règim reglamentàriament establit per a les connexions.   
Segona. El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Tercera. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Quarta. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Cinquena. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
Sisena. La present autorització s'atorga sense perjuí de tercers i deixant fora de perill els drets particulars.  
Setena. Serà causa de revocació de la present autorització l'incompliment de les condicions indicades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
II. Aprovar el projecte d'execució i l'annex complementari de la connexió de gas natural en alta pressió B, visats pel Col·legi Oficial d'Enginyers Industrials de la Comunitat Valenciana amb dates 18 de gener i 6 de juliol de 2005, respectivament, les característiques principals del qual s'indiquen a continuació i sotmetre'ls a les condicions que igualment s'esmenten:  
Les característiques principals del projecte i el seu annex que s'aproven són les següents:  
. Tipus de gas: gas natural.  
. Origen de la instal·lació:   
. Xarxa de distribució de València, existent, d'APB(1) de gas natural, amb punt de lliurament en les proximitats del carrer Catadau del polígon industrial de Guadassuar.  
. Vàlvula de connexió soterrada de 4'' de diàmetre d'acer galvanitzat en arqueta i conducció amb canonada d'acer de 4'' de diàmetre.  
. Final de la Instal·lació:  
Estació de Regulació i Mesurament (ERM), que en la seua canalització d'eixida continuarà cap al municipi citat.  
. Pressió de disseny: alta pressió B (inferior a 45 bar).  
. Característiques de la ERM.  
Cabal nominal: 1000 m3(n)/h. Tipus, de mòdul aeri.  
(1) Alta pressió B (APB): P > 16 bar  
Mitjana pressió A (MPA): 0,05 bar < P £ 0,4 bar  
. Entrada:  
- Rang de pressió: APB(1)   
- Diàmetre: 2''.  
. Eixida:  
- Rang de pressió: MPA(1)   
- Diàmetre: 6''.  
. Tipus de canalització:  
Canonada d'acer de diàmetre 4'', especificació API 5L grau B, grossària 3'2 mm.   
. Longitud: 13 m.  
. Pressupost: 25.233'44 €  
Les condicions a què està sotmesa la mencionada aprovació són les següents:  
1ª. Les obres hauran de realitzar-se d'acord amb el projecte i l'annex presentats, amb les variacions que, si és el cas, se sol·liciten i autoritzen.  
2ª. El titular de l'esmentada instal·lació informarà de l'acabament de les obres al Servici Territorial d'Energia de València, a l'efecte de reconeixement, i presentarà l'oportú certificat de direcció, subscrit per tècnic competent i visat pel Col·legi Oficial corresponent.  
3ª. El titular de la instal·lació notificarà per escrit al Servici Territorial d'Energia de València el començament dels treballs per a efectuar-ne les inspeccions, en el cas de considerar-ho convenient.  
4ª. L'administració deixarà sense efecte la present resolució en qualsevol moment, en el cas que s'observe l'incompliment de les condicions imposades per esta. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5ª. El termini d'execució de les obres serà de sis mesos a partir de la notificació de la present resolució.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 16 d'octubre de 2006.. El director general d'Energia: Antonio Cejalvo Lapeña.